Source: https://www.tax-fin-lex.si/Zbirke/SodnaPraksaList?nodeId=f4babb66-ac81-4a3f-a019-29d22999723a
Timestamp: 2019-07-24 08:52:04+00:00
Document Index: 2559381

Matched Legal Cases: ['sodišče ', 'Sodišče ', 'ZKP ', 'sodišče ', 'sodišče ', 'ZKP ', 'sodišče ', 'sodišče ', 'sodišče ']

VSL sklep PRp 2727/2008
PREKRŠKOVNO PROCESNO PRAVO - IZVRŠEVANJE KAZENSKIH SANKCIJ
VSL0066004
ZP-1 člen 18, 18/3, 19, 19/1.
uklonilni zapor – obročno plačilo globe – predlog obročnega plačila globe v postopku odločanja o določitvi uklonilnega zapora
V postopku odločanja o določitvi uklonilnega zapora storilec ne more več predlagati obročnega plačila globe
neenakomerno razporejen delovni čas – delo preko polnega delovnega časa
VDSS sodba Pdp 404/2007
VDS0004359
sodna razveza pogodbe o zaposlitvi - odškodnina - višina
VDS sodba Pdp 404/2007
ZDR člen 118, 118/1, 118, 118/1.
VSC sodba Cp 353/2008
mednarodno zasebno pravo - pogodbeno pravo
VSC0002238
ZUKZ člen 19, 20.
spor z mednarodnim elementom - uporaba prava
V času sklenitve kreditne pogodbe je bilo področje pristojnosti in uporabe prava v razmerjih z mednarodnim elementom urejeno z Zakonom o ureditvi kolizije zakonov s predpisi drugih držav v določenih razmerjih (Ur.l. SFRJ št. 43/82, 72/82-ZUKZ). Ob uporabi čl. 19 in 20 ZUKS je sodišče za razsojo pravilno uporabilo avstrijsko pravo.
VSC sklep I Ip 1032/2008
VSC0002229
ZIZ člen 76, 76/1, 76, 76/1.
ustavitev izvršbe - omejitev teka zamudnih obresti
Sodišče ne more po uradni dolžnosti delno ustaviti izvršbe, če niso podani pogoji iz I. odst. 76. čl. ZIZ.
VSL sodba I Cpg 764/2008
VSL0007533
ZVZP člen 5, 7, 14, 28, 29. ZJC člen 13, 13/1, 14.
poslovodstvo brez naročila – vzdrževanje zapornic in polzapornic – železniška infrastruktura – cestnoprometna signalizacija
Zapornice in polzapornice so uvrščene med prometno opremo. Pri razmejevanju bremena stroškov vzdrževanja nivojskih prehodov pa jih je uvrstilo v breme tistega, ki je dolžan nositi stroške cestno prometne signalizacije, izhajajoč iz sistemske razlage zakona, upoštevaje da gre za naprave, ki udeležence cestnega prometa opozarjajo na prehod.
VDSS sodba in sklep Psp 222/2008
VDS0007420
URS člen 26. ZOR člen 154, 154/1. OZ člen 131.
odškodninska odgovornost zavoda – zmotna uporaba materialnega prava – elementi odškodninskega delikta – protipravno ravnanje
Četudi je tožena stranka na podlagi napačnega pravnega predpisa zmotno odločila o tožnikovi pravici do akontacije vojaške pokojnine, še ni utemeljen tožnikov zahtevek za povrnitev škode, saj zmotna uporaba materialnega prava sama po sebi še ne predstavlja protipravnega ravnanja. Protipravnost je podana le, če je zmotna uporaba materialnega prava dovolj huda in brez razlogov, torej mora iti za ravnanje, ki je samovoljno in arbitrarno.
VSL sklep I Cpg 731/2008
VSL0007534
ZVZP člen 29, 29/2.
poslovodstvo brez naročila – stroški vzdrževanja zapornic in polzapornic – železniška infrastruktura – cestnoprometna signalizacija
Čeprav je v 2. odstavku 29. člena ZVZP izrecno navedena le cestnoprometna signalizacija, pa je s sistemsko razlago, ki jo je uporabilo prvostopno sodišče, v okvir vzdrževanja upravljavca ceste moč podvesti tudi prometno opremo.
VSL sodba I Cpg 790/2008
VSL0007532
ZVZP člen 29, 29/1, 29/2. ZJC člen 10, 13, 13/1.
poslovodstvo brez naročila – nivojski prehodi in progovne signalizacije – železniška infrastruktura – stroški vzdrževanja cestnoprometne signalizacije
Upoštevaje funkcijo prometne opreme ter dejstvo, da je le-ta sestavni del javne ceste, tako kot prometna signalizacija, je smiselno zaključiti, da stroški vzdrževanja le-te bremenijo upravljavca ceste.
VSL sodba in sklep II Cp 2857/2008
obligacijsko pravo - pogodbeno pravo - stvarno pravo
VSL0055155
ZIZ člen 149 -255, 149 -255. OZ člen 86 - 91, 86 - 91. SPZ člen 10, 64, 133, 141, 274, 274/2, 10, 64, 133, 141, 274, 274/2. ZFPPIPP člen 143.
kreditna pogodba - zastavna pravica - razpolagalna sposobnost - neobstoječ pravni posel - neveljaven pravni posel - pridobitev pravic
Navkljub razlikam med razpolagalno in poslovno sposobnostjo gre v konkretnem primeru za položaj, primerljiv s tistim, ko želi posel skleniti poslovno povsem nesposobna oseba. Izražena je le volja ene stranke, saj prava razpolagalna upravičenka - tožeča stranka - svoje volje ni izrazila. Teorija in praksa sprejemata stališče, da v takšnem primeru do sklenitve posla sploh ne pride; gre za neobstoječ pravni posel oziroma za 'neposel'. Razpolagalni pravni posel, ki ga sklene razpolagalno nesposobna oseba, po sami naravi stvari nima učinkov - pravica se v svoji pripadnosti in/ali obsegu zaradi takšnega posla ne bo spremenila. In prav v tej lastnosti se konkretni primer bistveno razlikuje od neveljavnih (torej ničnih in izpodbojnih) poslov, ki na pravnoposlovnem področju učinkujejo, čeprav ne ravno tako, kot sta si to stranki zamislili. Še najmanj stičnih točk ima neposel z izpodbojno pogodbo, ki učinkuje, vse dokler ni izpodbita, in vedno lahko konvalidira. Bližje je nični pogodbi, ki pa ji OZ vendarle pripisuje določene pravnoposlovne učinke (86. - 91. čl. OZ). Tu obravnavani sporazum o zavarovanju pa ne more učinkovati niti na tak način, zato je bil ničnostni zahtevek navkljub napačnim razlogom sodišča prve stopnje pravilno zavrnjen.
VSK sklep Rg 84/2008
VSK0003806
ZS člen 101, 101/5-2. ZPP člen 481, 481/1-1.
stvarna pristojnost v primeru začasne odredbe, vložene pred začetkom postopka – gospodarski spor – specialno znanje
Namen, zaradi katerega je zakonodajalec izvzel odločanje v zadevah izvršbe in zavarovanja iz pristojnosti okrajnega sodišča za konkretno določene zadeve je prav v tem, da je za odločanje o teh zadevah v določenih primerih poleg splošnih določb Zakona o izvršbi in zavarovanju in splošnega poznavanja materialnega prava potrebno tudi določeno specialno znanje (s področja gospodarskih sporov, postopkov pred arbitražami in sporov v zvezi z intelektualno lastnino).
VDSS sodba Pdp 1269/2008
VDS0004577
ZDR člen 83, 83/2, 111, 111/1, 111/1-1, 177.
izredna odpoved pogodbe o zaposlitvi – preklic odpovedi
Tožena stranka ni mogla zakonito sanirati morebitne nepravilnosti pri podaji izredne odpovedi pogodbe o zaposlitvi (izostanek pisne obdolžitve, zagovora), tako da je naknadno tožnico z dopisom obvestila o preklicu in ponovno začela s postopkom izredne odpovedi pogodbe o zaposlitvi zaradi istih očitkov o kršitvi obveznosti iz delovnega razmerja, ki ima vse znake kaznivega dejanja.
VSM sodba I Kp 69/2008
VSM0020755
URS člen 28, 28. KZ člen 126, 126/13, 126/13-3, 217, 217/1, 217/2, 234a, 234a/1, 234a/2, 126, 126/13, 126/13-3, 217, 217/1, 217/2, 234a, 234a/1, 234a/2. ZKP člen 357, 357-4, 358, 358-3, 383, 357, 357-4, 358, 358-3, 383. KZ-1 člen 90, 90/1, 90/1-4, 91/9, 99, 99/9-3, 211, 211/1, 90, 90/1, 90/1-4, 91/9, 99, 99/9-3, 211, 211/1, 90, 90/1, 90/1-4, 91/9, 99, 99/9-3, 211, 211/1.
goljufija - zastaranje kazenskega pregona - zmotna in nepopolna ugotovitev dejanskega stanja - uporaba milejšega zakona
Obd. V.H. je obtožba očitala, da je pod točko I storil kaznivo dejanje goljufije po drugem v zvezi s prvim odstavkom 217. člena KZ, saj je znašala velika premoženjska škoda, ki bi jo naj povzročil oškodovancu M.K. 41.357,86 EUR, ki je presegala 50 povprečnih neto plač na zaposleno osebo (3. točka trinajstega odstavka 126. člena KZ). Ker pa novi KZ-1 v 99. členu v 3. točki devetega odstavka za veliko premoženjsko škodo šteje znesek večji od 50.000,00 EUR, je takšna določba novega zakonika za obdolženca milejša. S svojim dejanjem je torej storil kaznivo dejanje goljufije, ki ga je potrebno kvalificirati po prvem odstavku 211. člena novega KZ-1, za storitev katerega pa je zagrožena kazen do treh let zapora. 90. člen KZ-1 v 4. točki prvega odstavka določa, da kazenski pregon ni več dovoljen, če je poteklo deset let od storitve kaznivega dejanja, za katero se sme po zakonu izreči zapor nad eno leto. Ker pa bi naj obdolženec to kaznivo dejanje storil 28.8.1998 oziroma 23.10.1998, je kazenski pregon zoper njega zastaral najkasneje 23.10.2008. Zato je pritožbeno sodišče obtožbo zoper obdolženca za omenjeno kaznivo dejanje zaradi zastaranja kazenskega pregona zavrnilo.
VSK sklep Cp 1172/2008
VSK0003685
ZZK-1 člen 158, 158/2-1. ZPP člen 95, 98.
vročanje sklepa o vknjižbi lastninske pravice – nepredložitev pooblastila za zastopanje – nedovoljen ugovor
Ob vročanju sklepa o dovolitvi vknjižbe lastninske pravice v spisu ni bilo pooblastila, iz katerega bi izhajalo, da v tej zemljiškoknjižni zadevi nasprotne udeleženke zastopa odvetnik. Zato sodišče prve stopnje ni ravnalo prav, ko je sklep vročilo odvetniku namesto neposredno nasprotnim udeleženkam, ki jih je ta odvetnik zastopal v pravdi, v kateri je bila izdana sodba – listina, ki je bila podlaga za vknjižbo v tej zadevi. Brez pooblastila tudi ugovora, ki ga je po prejemu sklepa vložil odvetnik kot pooblaščenec nasprotnih udeleženk, ni bilo mogoče upoštevati. Če bi odvetnik naknadno zahtevano pooblastilo dostavil v roku, bi nedvomno zagotovil procesne učinke ugovora. Pritožba se tudi neutemeljeno sklicuje na učinke pooblastila iz pravde v postopku izvršbe, kot jih predvideva 95. člen ZPP, saj tu ne gre za izvršilni postopek po Zakonu o izvršbi in zavarovanju, temveč za samostojni zemljiškoknjižni postopek.
VSM sodba I Kp 578/2008
VSM0020724
KZ člen 16, 16/2, 62, 66, 299, 299/1, 16, 16/2, 62, 66, 299, 299/1. ZKP člen 92, 92/2, 92/2-1, 92/2-2, 92/2-3, 92/2-4, 92/2-5, 92/2-6, 95, 95/4, 98, 98/1, 372, 372-5, 383, 383/1, 383/1-1, 92, 92/2, 92/2-1, 92/2-2, 92/2-3, 92/2-4, 92/2-5, 92/2-6, 95, 95/4, 98, 98/1, 372, 372-5, 383, 383/1, 383/1-1.
varnostni ukrep obveznega zdravljenja alkoholikov in narkomanov - odprava ukrepa po uradni dolžnosti - obteževalne okoliščine - pogojna obsodba
Ob preizkusu napadene sodbe po uradni dolžnosti (1. točka prvega odstavka 383. člena ZKP) je pritožbeno sodišče ugotovilo, da je sodišče prve stopnje kršilo kazenski zakon iz 5. točke 372. člena ZKP, ki ob izreku prvostopne sodbe še ni obstajal, je pa veljal v pritožbenem postopku. V času odločanja o pritožbi je začel veljati Kazenski zakonik (KZ-1) in sicer 1.11.2008, ki od skupaj prej predpisanih šestih varnostnih ukrepov zdaj predpisuje le še tri varnostne ukrepe, pri čemer med njimi ni več varnostnega ukrepa obveznega zdravljenja alkoholikov in narkomanov. Glede na navedeno je pritožbeno sodišče na prvi stopnji izrečen varnostni ukrep obveznega zdravljenja alkoholikov in narkomanov odpravilo.
VSL sklep I Cpg 1036/2008
VSL0007678
ZPP člen 39, 394, 394-10, 458/5, 495, 39, 394, 394-10, 458/5, 495.
obnova postopka - zavrženje predloga za obnovo postopka - gospodarski spor majhne vrednosti - določitev vrednosti spornega predmeta
Za odločitev o vrednosti spornega predmeta je odločilna vrednost glavnega zahtevka, ne pa tudi vrednost obresti, ki se ne uveljavlja kot glavni zahtevek (39. člen ZPP).
VDSS sklep Pdp 1162/2008
VDS0004580
ZDR člen 54, 204, 204/1, 204/2, 204/3.
zamudna sodba – sklepčnost – pogodba o zaposlitvi za določen čas – transformacija – procesna predpostavka – sodno varstvo
Ker iz tožbenih navedb ni razvidno, ali je izpolnjena procesna predpostavka za sodno varstvo iz 1. in 2. odst. 204. čl. ZDR, čeprav je iz tožbenega zahtevka mogoče sklepati, da je tožnik v času vložitve tožbe še zaposlen pri toženi stranki (in zahteva, da se ugotovi, da se pogodba o zaposlitvi za določen čas šteje za pogodbo o zaposlitvi za nedoločen čas), tožba ni sklepčna in ni mogoče izdati zamudne sodbe.
VSC sklep Cp 1110/2008
VSC0002251
ZD člen 162, 163, 172, 173
zapuščinski postopek - sklep o dedovanju - razveljavitev
Zapuščinski postopek je enotesn in samostojen, zato o zapuščini ni mogoče odločiti z delnim sklepom o dedovanju. Šele po tem, ko se razčistijo vsa sporna vprašanja, ki se nanašajo na dedovanje, je mogoče izdati (enotesn) sklep o dedovanju. V primeru delne razveljavitve sklepa o dedovanju bi bilo o vprašanjih pravnega nasledstva po zapustniku le delno rešeno, in sicer v tistih točkah, ki pritožbeno ne bi bile izpodbijane oz. bi pritožbeno preizkus prestale. To pa ni v skladu z naravo in namenom zapuščinskega postopka, zato je v takšnih primerih potrebno sklep o dedovanju razveljaviti v celoti.
VDSS sodba in sklep Pdp 1135/2007
VDS0006109
ZPILDR člen 9, 28, 30, 30/1, 32, 32/1, 38. ZVITIZR člen 159. OZ člen 376, 1060.
inovacija – koristni predlog – nagrada za koristni predlog
Skladno s pravilnikom tožene stranke se plačila oziroma nagrade za inovacijo določajo od vsakoletne gospodarske koristi, pri čemer nagrada za koristni predlog (kar je s strani tožnika izumljen sistem mazanja drsnih ležajev na dizelskih lokomotivah) pripada avtorju največ za dobo enega leta izkoriščanja koristnega predloga v praksi. Že iz te določbe je razvidno, da je nagrada za koristni predlog odvisna od gospodarske koristi, ki jo prinaša izkoriščanje koristnega predloga, zaradi česar ni mogoče šteti, da je bil tožnik s prejemom simbolične nagrade poplačan v celoti.